open-index/open-wikipedia-markdown huggingface dataset:
Steve Smith (jääkiekkoilija, s. 4.4.1963)

**Steve Smith** (s. 4. huhtikuuta 1963 Trenton, Ontario) on peliuransa lopettanut kanadalainen jääkiekkoilija, joka pelasi 18 ottelua NHL:ssä Philadelphia Flyersissa ja Buffalo Sabresissa vuosina 1981–1988. 

## Ura
Smith pelasi junioriuransa OHL-liigan Peterborough Petesissä ja eteni ensimmäisellä kaudellaan Memorial Cup -turnaukseen saakka. Smith siirtyi toiseen joukkueeseen Sault Ste. Marie Greyhoundsiin, jossa pelasi kolme kautta vuoteen 1983 asti.

Smith oli suuri lupaus ja hänet varattiin NHL:ään vuoden 1981 varaustilaisuuden vuorolla 16. Hän ei kuitenkaan vakiinnuttanut paikkaansa Philadelphia Flyersin kokoonpanossa, ja pelasi viiden kauden aikana vain 15 NHL-ottelua. Buffalo Sabres hankki Smithin waiversista ennen kauden  alkua. Buffalossa Smith pelasi kolme ottelua viettäen seuraavat kolme kautta seuran farmijoukkueessa.

Vuonna 1992 Smith siirtyi EK Zell am Seen joukkueeseen Itävallan Eishockey-Nationalligaan. Kaudella 1992–1993 Smith edusti italialaista SG Brunicoa. Tämän jälkeen hän lopetti ammattilaisuransa.
 
## Lähteet
*
*

### Viitteet
Drusus Caesar

**Drusus Julius Caesar** (7 jaa. – 33) oli roomalainen aristokraatti. Hän oli Germanicuksen ja Agrippina maiorin toiseksi vanhin poika. 

Drusus meni naimisiin Marcus Aemilius Lepiduksen tyttären Aemilia Lepidan kanssa. Tiberius adoptoi Drusuksen sen jälkeen kun hänen oma poikansa Drusus kuoli. Drusus juonitteli vanhempaa veljeään Neroa vastaan, mutta lopulta Drususta itse syytettiin juonittelusta Tiberiusta vastaan ja hänet vangittiin vuonna 30. Drusus kuoli nälkään vankeudessa vuonna 33. Drusuksen veljiä olivat Nero Caesar ja Caligula.

## Lähteet
Olenko minä tullut haaremiin (vuoden 1932 elokuva)

**Olenko minä tullut haaremiin!** on vuonna 1932 valmistunut suomalainen komediaelokuva, jonka on ohjannut Waldemar Wohlström. Elokuvan ensi-ilta oli 28. helmikuuta 1932 Kino-Palatsi-teatterissa Helsingissä. Elokuvan käsikirjoitus perustuu Agapetuksen (Yrjö Soini) samannimiseen näytelmään vuodelta 1927.

Toivo Särkkä ohjasi samasta aiheesta samannimisen elokuvan vuonna 1938. Joel Rinne palasi samaiseen rooliinsa myöhemmässä filmatisoinnissa.

## Näyttelijät

## Arvioita
Aikalaiskriitikot kehuivat Paavo Jänneksen ensimmäistä elokuvaroolia lupaavaksi, mutta moittivat elokuvaa teknisistä asioista, etenkin epäselvästä äänityksestä.

Helsingin Sanomien Arto Pajukallion vuonna 2011 kirjoittaman esittelyn mukaan elokuva on ”hulppea vanhan ajan komedia”. Saman lehden Mikael Fränti oli vuonna 1984 kriittisempi ja otsikoi juttunsa ”Kotimaisen elokuvan pohjamutia”. Hänestä näyttelijä Wohlströmillä ei ollut mitään käsitystä elokuvaohjauksesta, ja tuloksena on ”epäonnistunut kotimainen äänielokuva, jonka ainoa syttyvä hetki on idullaan Salomonin haaremiunessa”.

## Lähteet

## Aiheesta muualla
* Kuvia elokuvasta KAVAssa.
Kuisma ja Helinä (vuoden 1932 elokuva)

**Kuisma ja Helinä** on vuonna 1932 valmistunut suomalainen elokuva, jonka on ohjannut Kalle Kaarna. Elokuvan käsikirjoitus perustuu Larin Kyöstin samannimiseen runoelmaan vuodelta 1902. Samasta aiheesta ohjasi myös Ilmari Unho samannimisen elokuvan vuonna 1951.

## Näyttelijät

## Muut tekijät
* Katri Viita	- käsikirjoitus
* Kalle Kaarna	- käsikirjoitus, leikkaus, lavastus
* Hugo Stenlund  - tuottaja
* Josef Dietze	- kuvaus
* Yrjö Nyberg  - kuvaus, apulaisäänittäjä
* Aaro Helmisalo	- äänitys	
* Kurt Vilja	- äänitysassistentti
* Tapio Ilomäki  - musiikki
* Väinö Hukka  - järjestäjä
* Aarne Kuokkanen	- naamiointi
* Björn Soldan	- valokuvat

Elokuvan ensi-ilta oli 10. tammikuuta 1932 Capitol- ja Gloria-teattereissa Helsingissä.
Herrat täysihoidossa

**Herrat täysihoidossa** on vuonna 1933 valmistunut suomalainen elokuvakomedia, jonka on ohjannut Risto Orko. Elokuva on Orkon esikoisohjaus.

## Juoni
Asuntoa etsivät ylioppilaat Toivo Päiviö (Thure Bahne) ja Unto Uramo (Toivo Pohjakallio) onnistuvat pääsemään asumaan Sofia Anderssonin (Elsa Rantalainen) omistamaan täysihoitolaan. Toivo ihastuu omistajan veljentyttäreen Aune Anderssoniin (Saimi Tuovinen), mutta pian molemmat ylioppilaat joutuvat häädetyiksi kadulle. Toivolla on myös kilpakosija, täysihoitolassa asuva oopperalaulaja Reino Kiljunen (Georg Malmstén), ja ylioppilaat päättävät järjestää tämän pois tieltä toisen täysihoitolan asukkaan, vanhapiika Varpu Kyyhkysen (Ella Eronen), avulla.

## Näyttelijät

## Tuotanto
*Herrat täysihoidossa* -elokuvan ensi-ilta oli 3. joulukuuta 1933 Helsingissä Kino-Palatsissa. Elokuvaa esitettiin 1930-luvulla kaksoisnäytännöissä yhdessä elokuvan *[[Pikku myyjätär]]* kanssa.

## Arviot
Aikalaiskriitikot suhtautuivat elokuvaan varsin myönteisesti, mutta myöhemmissä kritiikeissä elokuva leimataan ”pulakauden tuotteeksi”, käsikirjoitusta pidetään kehnona ja itse elokuvaa tekoreippaana hullutteluna. Tyhjää on täytetty Malmsténin musiikilla.

## Lähteet
Tillig

**Tillig** (TILLIG Modellbahnen GmbH & Co. KG) on saksalainen pienoisrautateitä valmistava yritys. Tillig valmistaa kaksikiskovirroitusjärjestelmiin sopivia vetureita, vaunuja sekä kiskoja H0- ja TT-mittakaavoissa. 

## Aiheesta muualla
*Yrityksen verkkosivut
Voi meitä! Anoppi tulee

**Voi meitä! Anoppi tulee** on Erkki Karun ohjaama suomalainen komediaelokuva vuodelta 1933. Elokuvan ensi-ilta oli 30. huhtikuuta 1933 Kaleva- ja Kino Palatsi -teattereissa Helsingissä.  

Elokuva perustuu Paul Merzbachin 1932 ohjaamaan ruotsalaiseen elokuvaan *Svärmor kommer*, jonka pohjana oli Fred Duprezin näytelmä *My Wife's Family*.

Kielteisiä asenteita anoppiin heijasteleva elokuva kertoo kuinka anoppi Arabella saapuu kylään nuorenparin luokse kesken huvilaviikonlopun, ja sen jälkeen väärinkäsitykset seuraavat toisiaan kyllästymiseen asti. 

## Juoni
Martti ja Ulla Lepolan kesähuvilalle saapuu yllättäen anoppi (Mia Backman) yllätysvierailulle. Anopin mukana tulee myös appi (Uuno Laakso) ja Ullan sisar. Vierailusta seuraa suuri joukko sekaannuksia, joihin kietoutuvat mukaan myös eräs kulkukauppias ja Ullan veli. Martin vaimolleen järjestämä syntymäpäiväyllätys on myös vaarassa paljastua ennen aikojaan.

## Vastaanotto
Arto Pajukallion mukaan elokuvassa on charmanttia elokuvahistoriallista kiinnostavuutta. Tälle elokuvalle, kuten aikakauden elokuville yleensäkin, on ominaista aliohjaaminen.

*[[Video-opas|Video-oppaassa]]* vuodelta 1994 Bello Romano sanoo elokuvan olevan lähinnä historiallisesti kiinnostava ensimmäisenä kokonaisena äänielokuvana Suomessa. Hän antaa sille kaksi tähteä viidestä, mikä vastaa sanallista arviota ”keskinkertainen”.

## Näyttelijät

## Lähteet
Valkohuonevehka

**Valkohuonevehka** eli **valkokalla** (*Zantedeschia aethiopica*) on Etelä-Afrikasta kotoisin oleva huonevehkoihin kuuluva, leikkokukkana erityisesti tunnettu kasvi. Valkoisen värinsä ja vaikuttavan muotonsa vuoksi sitä käytetään paljon hautajaiskukkana, aiemmin myös morsiuskimpuissa (art deco -tyyli 1920-luvulla). Huonevehkojen suku on nimetty italialaisen Giovanni Zantedeschin (1773–1846) mukaan.

## Kuvaus
### Lehdet ja mukulat
Valkokalla kasvaa 0,6–1 metriä korkeaksi, varjossa saattaa kasvaa korkeammaksikin. Lehtilavan muoto on suikea tai nuolimainen, niissä on valkoisia pilkkuja ja lehtilaita on ehyt ja aaltoileva. Lehdet kohoavat mukulasta jonka turvin se viettää kuivan lepokauden.

### Kukinto
Valkokalla kukkii luontaisilla alueillaan elo–tammikuussa. Sen kukinto on keltakukkainen puikelo, jossa hedekukat ovat ylempinä ja emikukat alempina. Kukinnon tyvellä on näyttävä valkoinen suojuslehti, joka ei ole terälehti. Kukka on hyönteispölytteinen ja suojuslehti muuttuu vihreäksi kukinnan jälkeen.

Valkokallasta on olemassa lajikkeita joiden suojuslehtien värit vaihtelevat punasävyisistä, purppuraan, oranssiin, keltaiseen ja myös monivärisiä on.

### Hedelmä
Valkokallan hedelmät ovat meheviä keltaisia marjoja. Ne houkuttelevat lintuja, jotka levittävät sen siemeniä.

## Levinneisyys
Valkohuonevehka esiintyy alkuperäisenä Etelä-Afrikassa, Lesothossa ja Swazimaassa. Luontaisilla elinalueillaan valkokallaa tavataan kosteiden paikkojen reunoilta, soilta ja rämeiltä. Sen kasvupaikat sijaitsevat alavilta mailta merenpinnan tasolta aina 2&nbsp;250 metrin korkeuteen.

Jotkin eläimet syövät valkokallan juurakkoa luonnossa ja sitä on myös käytetty ihmisten ravintona keittämällä sitä. Raaka kasvi sisältää kalsiumoksalaattikiteitä, jotka turvottavat kurkkua.

## Kuvia

Tiedosto:Field of Lilies (222275926).jpg|Valkokallaa.
Tiedosto:Alismatales - Zantedeschia aethiopica 2.jpg|Valkokalloja Lontoossa.
Tiedosto:2004-02-14 Zantedeschia aethiopica.jpg|Valkokallan kukinto.
Tiedosto:Cartucho (Zantedeschia aethiopica) (14534275490).jpg|Valkokallan kukinto sivusta.
Tiedosto:Aronskelk (Zantedeschia aethiopica) 02.JPG|Kypsiä hedelmiä.
Tiedosto:Cross section through convolute bud spathe of Zantedeschia aethiopica IMG 5894.jpg|Varren poikkileikkaus.


## Lähteet

## Aiheesta muualla
* 
* Suomen Lajitietokeskus: Valkohuonevehka – ''Zantedeschia aethiopica''
* 
*
Zuihitsu

**Zuihitsu** (随筆) on japanilaisen kirjallisuuden lajityyppi, jossa kirjailija kuvailee satunnaisia, henkilökohtaisia tapahtumia. Kirjaimellisesti zuihitsu tarkoittaa ”siveltimen myötä” sanan muodostuessa kahdesta kiinalaisesta kirjoitusmerkistä, ’seurata’ ja ’sivellintä’.

Tyylin luoja oli Sei Shōnagon, jonka vuonna 1002 kirjoitettu teos *[[Päänaluskirja]]* (*Makura no sōshi*) sisältää hajanaisessa järjestyksessä päiväkirjakatkelmia, huomioita hovielämästä, esteettisiä arvostelmia ja sekalaisia mietelmiä.

Muita tunnettuja zuihitsu-teoksia ovat Kamo no Chōmein *[[Hōjōki]]* (1212) ja Yoshida Kenkōn *[[Joutilaan mietteitä]]* (*Tsurezuregusa*, noin 1330-1331).

## Lähteet
Matt Rees

**Matt Rees** (s. 1967 Newport, Wales) on brittiläinen kirjailija ja toimittaja. Hän kirjoittaa Länsirannalle ja Gazaan sijoittuvia dekkareita. Kirjojen päähenkilö on Omar Yussef Deheishan pakolaisleirissä asuva historianopettaja. Hänen kirjojaan on julkaistu eri 22 maassa, mutta niitä ei ole vielä käännetty suomeksi.

Rees on toiminut Time-lehden Lähi-idän päällikkönä ja asunut Jerusalemissa yli kymmenen vuotta.

## Tuotanto

### Omar Yussef -kirjasarja
* *The Collaborator of Bethlehem*, 2007 (myös nimellä *The Betlehem Murders*)
* *A Grave in Gaza*, 2008 (myös nimellä *The Saladin Murders*)
* *The Samaritan’s Secret*, 2009
* *Fourth Assassin*, 2010

### Muut teokset
* Cain's Field: Faith, Fratricide, and Fear in the Middle East, 2004 (tietokirja)
* Mozart's Last Aria, 2011 (historiallinen romaani)

## Lähteet

## Aiheesta muualla
* Kirjailijan kotisivut
Sininen varjo

**Sininen varjo** on suomalainen vuonna 1933 valmistunut elokuva, jonka on ohjannut Valentin Vaala. Elokuvan ensi-ilta oli 26. maaliskuuta 1933 Pallas- ja Kino-Palatsi -teattereissa Helsingissä.

Elokuva perustuu Mika Waltarin julkaisemattomaan filminovelliin *Sininen overall*. Elokuvasta on säilynyt yksi 16 minuutin jakso sekä joukko otoksia.

## Elokuvan juoni

Theodor Tugain esittämä Joel Orma on murtovaras, joka tunnetaan sinisestä asustaan. Hän tunkeutuu johtaja Tuulon tyttären Railan (Birgit Nuotio) makuuhuoneeseen, joutuu yllätetyksi ja pääsee vain nipin napin pakoon. Myöhemmin Orma tutustuu muussa yhteydessä Railaan, joka tunnistaa hänet. Orma päättää Railan kehotuksesta siirtyä kaidalle tielle ja hän aloittaa työt mekaanikkona ja latojana isänsä omistamassa Oy Gutenberg Ab -nimisessä kirjapainossa. Joel joutui kuitenkaan välttelemään entistä rikollisaikojen tyttöystäväänsä Iris Vildiä (Ellen Parviainen). Kun uhkapeluri Jack Irbaum (Carl von Haartman) murhataan, Joelin epäilleen olleen teon takana. Elokuva huipentuu siihen, kun syytetty Joel tuodaan raudoissa oikeussaliin, jossa hänen kohtalonsa ratkeaa.

## Näyttelijät
* Theodor Tugai	- Joel Orma/murtovaras "Sininen overall"
* Bigi Nuotio	- Raila Tuulo
* Ellen Parviainen	- Iris Vild
* Eino Jurkka	- Johtaja Orma
* Aku Korhonen	- Yleinen syyttäjä
* Uuno Laakso	- puolustusasianajaja
* Inkeri Kare	- Rouva Orma
* Heikki Välisalmi	- Tehtailija Tuulo
* Väinö Kangas	- Tuomari
* Erkki Viri	- Jukka
* Carl von Haartman	- Jack Irbaum
* Kirsti Hamarvuori	- Liisi
* Kaija Suonio	- Orman palvelijatar
* Regina Linnanheimo	- Nainen ravintolassa
* Rakel Linnanheimo	- Nainen kerhossa
* Paul Rington and his Orchestra	- Orkesteri kerhossa
* Markus Rautio	- Uutistenlukijan ääni radiossa
* Jack Kotschak	- Theodor Tugain sijaisnäyttelijä
	
## Muut tekijät
* Valentin Vaala	- käsikirjoitus, leikkaus, lavastus
* Tauno Tattari	- käsikirjoitus
* Oscar Lindelöf	- kuvaus
* Yrjö Nyberg	- äänitys
* Aarne Kuokkanen	- naamiointi
* Yrjö Kajo	- musiikki
* Melody Boys	- musiikki
* Armas Willamo	- tuottaja
* Aate Koivistoinen	- tekninen johto
* Karl Perón	- äänittäjän apulainen
* Rafael Roos	- valokuvat

## Lähteet
* Hannu Salmen blogi 13.3.2009: Sininen varjo (1933)
R.O.O.T.S.

__NOTOC__
**R.O.O.T.S.** (akronyymi sanoista **R**oute **o**f **O**vercoming **t**he **S**truggle) on rap-artisti Flo Ridan toinen studioalbumi, joka julkaistiin 31. maaliskuuta 2009.

## Myynti
Albumia myytiin ensimmäisellä viikolla 55,000 kappaletta, joten se sijoittui sijalle 8 Billboard 200 -listalla. Toisella viikolla albumia myytiin 32,000 kappaletta ja sijoittui sijalle 17. Albumia on nyt myyty 87&nbsp;100 kappaletta.

## Kappaleet

## Arvostelut
* Allmusic: 
* Billboard: *positiivinen*
* Entertainment Weekly: B

## Lähteet
Valuiki

**Valuiki** () on kaupunki Belgorodin alueella Venäjällä. Se sijaitsee Oskoliin laskevan Valui-joen rannalla 225 kilometriä Belgorodista itään. Kaupunki on Valuikin piirin keskus. Siellä risteytyvät Staryi Oskoliin, Liskiin, Kupjanskiin ja Starobelskiin johtavat rautatiet. Asukkaita on 35&nbsp;300 henkeä (vuonna 2010).

Kaupunki on perustettu vuonna 1593. Se joutui usein krimintataarien hyökkäysten kohteeksi. Vuonna 1797 siitä tuli Voronežin lääniin kuuluneen kihlakunnan keskus. Valuikin lähellä sijaitsi tsaari Mihail Fjodorovitšin vuonna 1613 perustama Neitsyt Marian kuolonuneen nukkumisen luostari. Toisen maailmansodan aikana kaupunki oli saksalaisten miehittämä. Nykyään siellä on lähinnä elintarviketeollisuutta.

## Maantiede
### Ilmasto

## Lähteet
* 

## Aiheesta muualla

* Valuikin kaupungin sivusto  
* Valukin piiri sivut
Julia Uusmalmi

**Julia Uusmalmi** (s. 13. kesäkuuta 1978) on suomalainen entinen jalkapalloilija ja salibandyn pelaaja.

Jalkapallossa keskikentällä pääasiassa pelannut Uusmalmi edusti urallaan SM-sarjassa Tampereen Ilvestä, Puistolan Urheilijoita ja Helsingin Jalkapalloklubia. Hän pelasi myös ruotsalaisessa Hammarbyssä ja yhdysvaltalaisen Franklin Pierce Collegen joukkueessa. Maajoukkueessa Uusmalmi pelasi yhteensä 30 maaottelua, joissa hän teki kolme maalia.

Uusmalmi pelasi jalkapallon ohella myös salibandyä pääsarjatasolla. Hän edusti Porvoon Salibandyseuraa, Vantaa Floorball Teamia ja Tikkurilan Tiikereitä. Uusmalmi voitti liigamestaruuden kaudella 2003-2004 VFT:ssa ja kaudella 2004-2005 Tiikereissä. 

## Lähteet
Helgolandin taistelu (1914)

**Helgolandin taistelu** () oli ensimmäisen maailmansodan ensimmäinen meritaistelu, joka käytiin Pohjanmerellä Helgolandin saarten edustalla 28. elokuuta 1914 Britannian Kuninkaallisen laivaston ja Saksan keisarikunnan laivaston kesken.

## Tausta
Britannian Amiraliteetti suunnitteli iskun Saksan laivaston keveitä aluksia vastaan.

Kuninkaallisen laivaston osaston rungon muodostivat Harwichin osaston kevyet risteilijät ''HMS Arethusa'' ja ''HMS Fearless'' ja kahdesta hävittälaivueesta kootut 21 hävittäjää. Osaston suojana oli 1. Taisteluristeilijäviirikkö (vara-amiraali Sir David Beatty) sekä 1. Kevyt risteilijäviirikkö (kommodori W. E. Goodenough).

## Taistelu

Taistelu alkoi hyökkäysosaston havaittua kaksi saksalaista hävittäjää, joista toinen upotettiin välittömästi. Tällöin saksalaiset kontra-amiraali Maasin komentamat kevyet risteilijät *SMS Stettin*, *SMS Frauenloeb*, *SMS Mainz*, *SMS Cöln* (lippu), *SMS Stralsund* ja *SMS Ariadne* saapuivat paikalle.

Vara-amiraali Beatty pyysi tukiosastolta apua. Tukiosasto upotti *SMS Kölnin*, *SMS Ariadnen* ja *SMS Mainzin*. Loput saksalaisalukset pakenivat.

## Lopputulos
Kuninkaallinen laivasto menetti 35 miestä kaatuneina ja 40 haavoittuneina. Saksan laivasto menetti yli 1200 miestä kaatuneina ja vankeina.

## Taistelujärjestys
Alusluettelo, Kuninkaallinen laivasto:
*Taisteluristeilijät:''HMS Lion'', ''HMS New Zealand'', *[[HMS Queen Mary]]*, ''HMS Princess Royal'' ja ''HMS Invincible''
*Risteilijät:
**Topaze-luokka: ''HMS Amethyst''
**Arethusa-luokka: ''HMS Arethusa''
**Active-luokka: ''HMS Fearless''
**Town-luokka: ''HMS Liverpool'', ''HMS Southampton'', ''HMS Falmouth'', ''HMS Birmingham'', ''HMS Lowestoft'' ja ''HMS Nottingham''
**Cressy-luokka: ''HMS Cressy'', ''HMS Aboukir'', ''HMS Hogue'', ''HMS Bacchante'' ja ''HMS Euryalus''
*Hävittäjät:
**I-luokka: ''HMS Acheron'', ''HMS Archer'', ''HMS Ariel'', ''HMS Attack'', ''HMS Badger'', ''HMS Beaver'', ''HMS Defender'', ''HMS Druid'', ''HMS Ferret'', ''HMS Firedrake'', ''HMS Forester'', ''HMS Goshawk'', ''HMS Hind'', ''HMS Jackal'', ''HMS Lapwing'', ''HMS Lizard'', ''HMS Lurcher'', ''HMS Phoenix'', ''HMS Sandfly''
**L-luokka: ''HMS Laertes'', ''HMS Laforey'', ''HMS Lance'', ''HMS Landrail'', ''HMS Lark'', ''HMS Laurel'', ''HMS Lawford'', ''HMS Legion'', ''HMS Lennox'', ''HMS Leonidas'', ''HMS Liberty'', ''HMS Linnet'', ''HMS Llewellyn'', ''HMS Lookout'', ''HMS Louis'', ''HMS Lucifer'', ''HMS Lydiard'', ''HMS Lysander''
*Sukellusveneet:D2, D8, E4, E5, E6, E7, E8 ja E9

## Lähteet
*

### Viitteet

## Aiheesta muualla
Armen Vardanjan

**Armen Frunzikovitš Vardanjan** (s. 30. lokakuuta 1982 Leninakan) on ukrainalainen kreikkalais-roomalaisen tyylin painija. Hän on 170 senttimetriä pitkä ja kilpailee 66 kilogramman painoluokassa.

Kansallisuudeltaan armenialainen syntyi Armenian neuvostotasavallassa ja aloitti painiuransa Murat Sargasjanin valmennuksessa. Vuonna 1999 hän muutti nykyiseen kotimaahansa Ukrainaan taloudellisten syiden ja parempien harjoitusolosuhteiden perässä. Vardanjan on urallaan voittanut Euroopan-mestaruuden kahdesti: 2004 Haaparannalla ja 2008 Tampereella. MM-kisoista hän on saavuttanut hopeaa Créteil'ssä 2003, Moskovassa 2010 ja Las Vegasissa 2015 sekä olympiakisoista pronssia 2008 Pekingissä.

Vardanjanin seura on kiovalainen SK. Aiemmin hän edusti Zaporižžjan Dynamoa. Hänen valmentajanaan toimii Vadim Kisil.

## Lähteet
* Saavutukset iat.uni-leipzig.de-sivustolla 
* http://file.liga.net/person/575.html
* http://gazeta.ua/?&id=238792&lang=ru&s=3s_othr
Love Hate

__NOTOC__
**Love Hate** (koko nimeltään ***Love Me All Summer, Hate Me All Winter***) on R&B-artisti The-Dreamin ensimmäinen studioalbumi, joka julkaistiin 11. joulukuuta 2007. Albumin tuottivat Def Jam Recordings ja Radio Killa.

## Taustatietoa
Albumia työstettiin kahdeksan päivää ja siihen laitettiin kyseiset 12 kappaletta. Jotkin kappaleet käsittelevät The-Dreamin yksityiselämää. Esim. kappale *Nikki* käsittelee Dreamin ex-vaimoa R&B -laulaja Niveaa ja hänen lähtöään avioeron jälkeen. The-Dream sanoi: "Albumin nimi *Love Me All Summer, Hate Me All Winter* tulee siitä, että sinua rakastetaan kun olet kuuma ja vihataan, kun olet kylmä. Tällä hetkellä olen kuuma ja minua rakastetaan, mutta olin joskus kylmä ja minusta ei pidetty".

## Kappaleet

## Julkaisuhistoria

## Listasijoitukset

## Lähteet
Stroitel

**Stroitel** () on kaupunki Belgorodin alueella Venäjällä. Se sijaitsee lähellä Donin ja Dneprin vedenjakajalla 22 kilometriä Belgorodista pohjoiseen. Kaupunki on Jakovlevon piirin keskus. Kaupungissa asui 23&nbsp;933 ja koko piirissä 57&nbsp;774 henkeä (vuonna 2010).

Stroitel on saanut alkunsa vuonna 1958 perustetusta Jakovlevon rautamalmiesiintymän kaivostaajamasta. Esiintymän hyödyntäminen oli pitkään pysähdyksissä, mutta vuonna 2005 se aloitettiin uudelleen. Taajama sai kaupungin statuksen vuonna 2000.

## Lähteet

## Aiheesta muualla
* Jakovlevon piirin sivusto
Šebekino

**Šebekino** () on kaupunki Belgorodin alueella Venäjällä. Se sijaitsee lähellä Ukrainan rajaa 39 kilometriä Belgorodista kaakkoon. Kaupunki on Šebekinon piirin keskus. Sen kautta kulkee Belgorodin ja Kupjanskin välinen rautatie. Asukkaita on 44&nbsp;000 henkeä (vuonna 2010).

Šebekinon kylän perusti everstiluutnantti I.D. Šibeko vuonna 1713. 1800-luvulla sinne syntyi teollisuutta. Vuonna 1938 Šebekinosta tuli kaupunki. Toisen maailmansodan aikana se oli saksalaisten miehittämä. Nykyään siellä on kemian, koneenrakennus- ja rakennustarviketeollisuutta.

## Lähteet
* 

## Aiheesta muualla

* Šebekinon piirin sivusto
Maiski

**Maiski** () on kaupunki Kabardi-Balkariassa Venäjällä. Se sijaitsee Kaukasusvuorten juurella Terekin rannalla 41 kilometriä Naltšikista koilliseen. Kaupunki on Maiskin piirin keskus. Sen kautta kulkee Mineralnyje Vodyn ja Groznyin välinen rautatie, josta haarautuu sivurata Naltšikiin (Kotljarevskajan asema). Kaupungissa asui 26&nbsp;755 henkeä (vuonna 2010).

Vuonna 1819 paikalle perustettiin *Prišib*-niminen venäläinen linnake, jonka lähellä sijaitsi kasakkakylä. Vuonna 1875 rakennettiin Vladikavkazin rautatien Kotljarevskajan asema, jonka lähelle syntyi samanniminen taajama. Vuodesta 1920 lähtien taajaman nimenä oli *Prišibski* ja vuonna 1925 se sai nimen *Maiski*. Kaupunki Maiskista tuli vuonna 1965.

Nykyään Maiski on maatalousalueen keskus, jossa on elintarviketeollisuuden lisäksi myös kone- ja laiterakennusta sekä teräsbetonirakennetehdas. Kaupungissa on viettänyt lapsuutensa laulaja Dima Bilan.

## Lähteet

### Muuta lähteet
* 

## Aiheesta muualla
* Maiskin piirin sivusto
Elisa Simonen

**Elisa Simonen** (s. 30. huhtikuuta 1981 Helsinki) on entinen suomalainen maajoukkuetason pelaaja sekä jalkapallossa että salibandyssä.

Simosen jalkapalloura alkoi Puistolan Urheilijoissa, jossa hän pelasi vuoteen 1999 asti. Kaudeksi 2000 hän siirtyi Malmin Palloseuraan. Simonen voitti MPS:n riveissä liigamestaruuden ja Suomen cupin kaudella 2003. Maajoukkueessa Simonen pelasi yhteensä 32 ottelua.

Salibandyssä Simonen edusti koko 11 kautta kestäneen liigauransa ajan Tapanilan Erää. Hän pelasi uransa aikana 151 ottelua runkosarjassa ja 59 ottelua pudotuspeleissä. Simonen voitti Erässä kaikkiaan kolme mestaruutta, neljä hopeaa ja yhden pronssin. Maajoukkueessa Simonen pelasi 49 maaottelua tehoin 12+20. Hän oli mukana Suomen joukkueessa voittamassa maailmanmestaruutta vuosina 1999 ja 2001.

## Lähteet
* 
* 

### Viitteet
Miehuuskoe

**Miehuuskoe** (*The Graduate*) on vuonna 1967 ensi-iltansa saanut Mike Nicholsin ohjaama elokuva. *Miehuuskoe* oli ehdolla seitsemän Oscar-palkinnon saajaksi, ja se voitti parhaan ohjauksen palkinnon Nicholsille. Musiikin tekivät Simon & Garfunkel, ja kappale ”Mrs. Robinson” kuultiin ensimmäisen kerran juuri tämän elokuvan musiikkiraidalla. Paul Simon voitti parhaan elokuvamusiikin Grammy-palkinnon, ja kappaleen lopullinen versio sisältyi duon seuraavaan levyyn. Elokuvasta tuli menestys ja populaarikulttuurin virstanpylväs.

## Juoni
Nuori Benjamin Braddock (Dustin Hoffman) valmistuu collegesta eikä vielä tiedä, mitä tekisi elämällään. Perhejuhlissa hän vie viehättävän rouva Robinsonin (Anne Bancroft) tämän kotiin ja päätyy pian hänen rakastajakseen. Pian Benjamin rakastuu rouvan tyttäreen (Katharine Ross), mutta rouva ei hyväksy sitä. Tästä alkaa melkoinen suhdesoppa, jonka nuorukainen haluaa selvittää. 

## Palkinnot ja ehdokkuudet
### Oscar
*Paras ohjaus **(voitto)**
*Paras elokuva
*Paras miespääosa
*Paras naispääosa
*Paras naissivuosa
*Paras alkuperäinen käsikirjoitus

### Golden Globe
*Paras elokuva **(voitto)**
*Paras ohjaaja **(voitto)**
*Paras miespääosa 
*Paras miestulokas **(voitto)**
*Paras naistulokas **(voitto)**
*Paras käsikirjoitus

### BAFTA
*Paras ohjaus **(voitto)**
*Paras elokuva **(voitto)**
*Paras naispääosa
*Paras käsikirjoitus **(voitto)**
*Paras leikkaus **(voitto)**
*Paras pääosatulokas **(voitto)**
*Paras sivuosatulokas

## Myöhempi arvostus
*Miehuuskoe* valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. American Film Institute sijoitti *Miehuuskokeen* vuonna 2001 tekemässään  -luettelossa sijalle seitsemän.

## Katso myös
* The Graduate (soundtrack)

## Lähteet

## Kirjallisuutta
*Gray, Beverly: * Seduced by Mrs. Robinson : How the Graduate Became the Touchstone of a Generation.* Algonquin Books of Chapel Hill, 2017.  .
Love vs. Money

**Love vs. Money** on R&B-laulaja The-Dreamin toinen studioalbumi, joka julkaistiin 10. maaliskuuta 2009.

## Tuotanto
Albumia oli työstämässä The-Dreamin lisäksi tuottaja Christopher Stewart. Stewart tuotti suurimman osan albumin kappaleista. The-Dream pyysi apua myös räppäri/tuottaja Lil Jonilta ja tämä sävelsi kappaleen *Let Me See the Booty*. *Rockin' That Shit (Remix)* -kappaleeseen tulivat räppämään Ludacris ja Fabolous. Kappale leikattiin kuitenkin pois lopulliselta versiolta, mutta lisättiin kuitenkin bonuskappaleeksi albumin loppupuolelle.

## Myynti
Love vs. Money sijoittui Billboard 200 -listan kakkospaikalle myytyään 151,000 kappaletta ensimmäisellä viikolla. Toisella viikolla albumi putosi 4. sijalle myytyään 56,000 kappaletta. Kolmannella viikolla albumi putosi viisi numeroa sijalle 9 myytyään 35,967 kappaletta. Rolling Stone -lehti nimesi albumin vuoden 2009 8. parhaaksi albumiksi.

## Kiertue
The-Dream aloitti 21 kaupungin käsittävän kiertueen laulajatar Keyshia Colen kanssa. Kiertue alkoi 13. toukokuuta 2009 Cincinnatin Aronoff Centeristä ja päättyi Paramount Theateriin Oaklandiin 21. kesäkuuta 2009.

## Kappaleet

## Arvostelut
* Allmusic: 
* Entertainment Weekly: C+
* Rolling Stone: 

## Listasijoitukset

## Lähteet
Korisliiga-kauden 2009–2010 kokoonpanot

## Joukkueiden kokoonpanot
### [[Espoon Honka]]

### [[Forssan Koripojat]]

### [[Kataja Basket Club|Joensuun Kataja]]

### [[Kauhajoen Karhu (koripallo)|Kauhajoen Karhu]]

### [[Kouvot]]

### [[KTP-Basket]]

### [[Lappeenrannan NMKY]]

### [[Namika Lahti]]

### [[Vilpas Vikings|Salon Vilpas]]

### [[Tampereen Pyrintö (koripallo)|Tampereen Pyrintö]]

### [[Torpan Pojat]]

### [[Korihait|UU-Korihait]]

## Lähteet
Paha pukki

**Paha pukki** (*Bad Santa*) on vuonna 2003 ensi-iltansa saanut yhdysvaltalainen komediaelokuva. Elokuva kertoo kahdesta pikkurikollisesta, jotka hakeutuvat kauppakeskukseen töihin jouluaikaan joulupukiksi ja tontuksi ja loppujen lopuksi ryöstävät rahat. Sama kuvio toistuu kunnes viimeisellä kerralla suunnitelmat menevät pieleen. Elokuvan on ohjannut Terry Zwigoff ja käsikirjoittanut Glen Ficarra ja John Requa. Elokuvan jatko-osa *[[Paha pukki 2]]* sai ensi-iltansa vuonna 2016.

## Lähteet
*
Fathia Nkrumah

**Fathia Nkrumah** (aiemmin **Fathia Rizk**, ; 22. helmikuuta 1932 Kairo – 31. toukokuuta 2007 Kairo) oli Ghanan ensimmäisen presidentin Kwame Nkrumahin egyptiläinen vaimo.

## Ennen avioliittoa
Fathia Rizk syntyi ja kasvoi Zeitounissa Kairossa koptilaisessa perheessä. Hän oli varhain kuolleen virkamiesisän kolmas tytär ja hänen äitinsä joutuikin kasvattamaan hänet pääosin yksin.

Suoritettuaan toisen asteen tutkintonsa, Fathia työskenteli opettajana Notre Dame des Apôtres:issa. Koska opettaminen ei kiinnostanut häntä, hän meni pankkiin töihin. Tässä vaiheessa Kwame Nkrumah pyysi häntä vaimokseen. Fathian äiti oli haluton näkemään jo toisen lapsistaan naivan ulkomaalaisen ja lähtevän maasta, kuten Fathian veli oli lähtenyt Egyptistä englantilaisen vaimonsa kanssa. Fathia selitti että Nkrumah oli anti-kolonialistinen sankari, kuten Gamal Abdel Nasser, mutta hänen äitinsä kieltäytyi puhumasta hänelle ja siunaamasta heidän liittoaan. Nkrumah avioitui Fathian kanssa samana iltana kun tämä saapui Ghanaan uudenvuodenaattona 1957.

## Lähtö Ghanasta
Fathia Nkrumah oli nuori vaimo ja kolmen hyvin nuoren lapsen äiti kun hänen miehensä kukistettiin Ghanan ensimmäisessä onnistuneessa sotilasvallankaappauksessa 24. helmikuuta 1966. Hänen täytyi lähteä lapsineen Kairoon, Egyptiin miehensä jouduttua maanpakoon.

## Kuolema
Fathia kuoli 31. toukokuuta 2007 Badrawyn sairaalassa Kairossa sairausjakson jälkeen.

Hänen muistomessunsa pidettiin Pyhän Markuksen koptilais-ortodoksisessa katedraalissa Kairossa koptikirkon paavi Shenouda III:n johtamana perjantaina 1. kesäkuuta 2007 ja hänet haudattiin miehensä viereen Ghanaan Ghanan presidentti John Kufuorin toiveesta.

## Lähteet

## Aiheesta muualla
*Profile by Gamal Nkrumah (September 2000) 
*''Fathia fata Nkrumah'' kente design 
*Picture: Fathia with Kwame Nkrumah and W.E.B. DuBois
*Pictures from Fathia's funeral
Ramazan Şahin

**Ramazan Şahin** (s. 8. heinäkuuta 1983 Mahatškala, Dagestanin ASNT, Neuvostoliitto) on turkkilainen vapaapainija, olympiavoittaja sekä maailman- ja euroopanmestari.

Şahin on kansallisuudeltaan tšetšeeni, alkuperäiseltä sukunimeltään *Ibraihanov*. Hän muutti Turkkiin vuonna 2005 valmentajansa ja setänsä İshak İrbayhanovin, joka toimii Turkin maajoukkueessa valmentajana, avustuksella, ja sai maan urheiluministeriön ansiosta kansalaisuuden hyvin pian.

Ensimmäisissä aikuisten arvokilpailuissaan 2007 EM-kisoissa hän sijoittui pronssille, mutta voitti myöhemmin samana vuonna kultamitalin Bakun MM-kisoissa. Şahin voitti kultaa myös seuraavana vuonna Tampereen EM-kisoissa ja kesällä Pekingin olympialaisissa, missä hän voitti hyvin tasaisessa loppuottelussa Ukrainan Andri Stadnikin tasapistein.

## Lähteet

 

## Aiheesta muualla
* Ramazan Şahin FILA:n tietokannassa
James Yun

**James Carson Yun** (s. 13. maaliskuuta 1981) on muun muassa WWE:ssä esiintynyt yhdysvaltalainen showpainija. Wang Yang on paininut useaan otteeseen WWE:ssä nimellä *Akio*, mutta myöhemmin hänet tunnettiin myös nimellä *Jimmy Wang Yang*

## Vuosi 2008 ja nykyinen
Tammikuussa Jimmy Wang Yang ja Shannon Moore voittivat The Mizin ja John Morrison Kuuden Henkilön Tag Team-ottelussa, jossa olivat mukana myös Kelly Kelly ja Layla. Viikkoa myöhemmin Yang ja Moore saivat mestaruusottelun Miziä ja Morrisonia vastaan, jonka he kuitenkin hävisivät.

Heinäkuussa 2008, Yun hyllytettiin WWE:stä 30 päivän ajaksi. Hän palasi heinäkuussa häviten The Brian Kendrickille.

## Yksityiselämä
Yun syntyi Californiassa ja hänellä on korealainen isä ja valkoihoinen äiti. Hänellä on veli nimeltä Jonathan, joka on breakstyle-tanssin ammattilainen. Hänellä on ainakin yksi lapsi ja hän omistaa Pro Training LLC-nimisen showpainikoulun, joka sijaitsee Ohiossa.

## Elokuvat
Yunilla oli pieni rooli poliisina elokuvassa Royal Kill.

## Tiedot
* Pituus: 175 senttiä
* Paino: 93 kiloa
* Debyytti: Syyskuu 2003

## Painiliikkeet
* Yang Time (Moonsault Pin)
* Frankensteiner
* Backflip Kick
* Diving Crossbody
* Spinning Wheel Kick
* Missile Dropkick

## Lempinimet
SmackDown's Resident Redneck

## Sisääntulomusiikki
David Church - "Gonna Punch Someone Tonight"

## Lähteet
Henry Cejudo

**Henry Cejudo** (s. 9. helmikuuta 1987 Los Angeles, Kalifornia) on yhdysvaltalainen uransa lopettanut vapaapainin olympiavoittaja ja vapaaottelija. Hän oli UFC:n kärpäs- ja kääpiösarjan mestari.

Henry Cejudo voitti 55 kilogramman painoluokassa olympiakultaa Pekingissä 2008, loppuottelussa hän kukisti japanilaisen Tomohiro Matsunagan. Vuonna 2007 hän voitti kultamitalin Pan-Amerikan kisoissa. Pan-Amerikan mestaruuden sekä Yhdysvaltain mestaruuden Cejudo on voittanut vuosina 2006 ja 2007. Lukioaikoinaan hän voitti neljä osavaltiomestaruutta.

Cejudo asuu Colorado Springsissä ja edustaa *Sunkist Kids* -seuraa. Hänen valmentajanaan toimii Terry Brands.

## Ammattilaisottelut

## Lähteet
* Profiili USA:n olympiajoukkueen sivuilla 
* Henry Cejudo FILA:n tietokannassa
* Henry Cejudo themat.com:issa
Dan Ewing

**Daniel "Dan" Ewing** (s. 3. kesäkuuta 1985 Manly, Uusi Etelä-Wales, Australia) on australialainen näyttelijä, joka tunnetaan roolistaan Dillionina, Mustana Rangerina televisiosarjassa *[[Power Rangers: RPM]]*.

## Elämäkerta
Ewing syntyi Manlyssa ja kasvoi Forestvillessa, Australiassa. Hän on perheensä vanhin neljästä sisaruksista. Ewing opiskeli Marist College North Shoressa, jonka aikana hän esiintyi musikaalisissa näytelmissä. Ewing edusti myös kouluaan urheilussa, kuten koripallossa, jalkapallossa, rugbyssa, yleisurheilussa, uinnissa ja lentopallossa. Jalkapalloa hän on harrastanut 6-vuotiaasta asti pelatessaan Forest Killarneyn junioriseurassa. Näyttelemistä Ewing opiskeli muun muassa Kensingtonissa National Institute of Dramatic Artissa, sekä John Gibsonin opissa.

### Näyttelijänä
Näyttelemisen pariin Ewing päätyi serkkunsa kautta, pelatessaan samaan aikaan koripalloa. Hänen serkkunsa teki näyttelemistä lisätyönä ja Ewing lähti mielenkiinnosta mukaan. Hän kokeili näyttelemistä aikaisemmin high schoolissa, mutta varsinaisesti päätyi ammatikseen näyttelijäksi serkkunsa kautta, kun lisätöiden myötä Ewingille tarjoutui lukuisia mainosrooleja. Sittemmin hän pääsi television pariin tehden aluksi cameorooleja elokuviin Dead Meat ja Superman Returns. Vuosina 2007–2008 Ewing sai ensimmäisen vierailevan roolin australialaisessa televisiosarjassa *[[Home and Away]]*. Ensimmäisen pääroolin hän sai vuonna 2009 televisiosarjasta *[[Power Rangers: RPM]]*, jossa Ewing näyttelee Mustaa Rangeria, Dillionia.

## Filmografia

## Lähteet

## Aiheesta muualla

* Dan Ewing TV.comissa
Prohladnyi

**Prohladnyi** () on kaupunki Kabardi-Balkariassa Venäjällä. Se sijaitsee Kaukasusvuorten juurella Terekiin laskevan Malkajoen rannalla 56 kilometriä Naltšikista koilliseen. Kaupunki on Prohladnyin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Siellä haarautuvat Mineralnyje Vodyyn, Mozdokiin ja Groznyiin johtavat rautatiet (Prohladnyin asema). Asukkaita oli 59&nbsp;601 henkeä (vuonna 2010).

Paikkakunta on saanut alkunsa 1700-luvulla syntyneestä Prohladnoin kasakkakylästä. 1860-luvulla sen kautta rakennettiin Donin Rostovin ja Vladikavkazin välinen rautatie. Vuonna 1937 Prohladnyi sai kaupungin aseman. Nykyään se on Kabardi-Balkarian toiseksi suurin kaupunki ja huomattava teollisuuskeskus. Tärkeimmät teollisuudenalat ovat koneenrakennus ja metallinjalostus.

## Lähteet

### Muut lähteet
* 

## Aiheesta muualla

* Prohladnyin kaupungin sivusto
Not 4 Sale

__NOTOC__
**Not 4 Sale** on kanadalaisen rap-artisti Kardinal Offishallin neljäs studioalbumi, joka julkaistiin 9. syyskuuta 2008.

## Taustatietoa
2. heinäkuuta 2007 julkaistiin albumin ensimmäinen single *Graveyard Shift* (feat. Akon). Pian kuitenkin päätettiin, että single ei tule kyseiselle albumille ja se leikattiin kappalelistalta.

Albumin ensimmäinen virallinen single *Dangerous* (feat. Akon) julkaistiin 18. maaliskuuta 2008. Singlestä tuli Kardinal Offishallin menestynein kappale koskaan. Se sijoittui *[[Billboard Hot 100]]* -listan 5 sijalle ja *Canadian Hot 100* -listan sjalle 2. Kappale tuli tunnetuksi myös Suomessa ja se sai runsaasti soittokertoja. Se sijoittui myös sijalle 8 Suomen virallisella latauslistalla.

Kesäkuussa 2008 julkaistiin *Limited Time Only* -mixtape, joka sisälsi kuusi kappaletta kyseiseltä albumilta. Mixtape sisälsi muun muassa kappaleen *Burnt* (feat. Lindo P), josta tuli myöhemmin single. *Burnt* sekä *Set It Off* (feat. Clipse), julkaistiin 15. heinäkuuta iTunesissa. myös *Set It Offista* tuli single.

Neljäs single *Numba 1 (Tide Is High)* kuultiin radiossa syyskuussa 2008 ja se julkaistiin digitaalisesti 14. lokakuuta. Kappaleen albumi versiolla kappaleella vierailee Rihanna, mutta on myös versioita, joilla vierailee Keri Hilson ja Nicole Scherzinger. Kappale sisältää samplen The Paragonsin kappaleesta *[[The Tide Is High]]*.

## Kappaleet

## Arvostelut
* Allmusic: 
* PopMatters: 6/10

## Lähteet
Tyrnyauz

**Tyrnyauz** () on kaupunki Kabardi-Balkariassa Venäjällä. Se sijaitsee Kaukasusvuorten pohjoisrinteellä Baksan-joen yläjuoksulla 89 kilometriä Naltšikista lounaaseen. Kaupunki on Elbrusin piirin keskus. Sen kautta kulkee Elbrusin juurelle johtava tie. Asukkaita on 21&nbsp;000 henkeä (vuonna 2010).

Tyrnyauzin taajama perustettiin 1930-luvulla Kirohažanin balkaarikylän paikalle lähelle volframi- ja molybdeeniesiintymää, jonka hyödyntäminen alkoi vuonna 1940. Kaupungin aseman Tyrnyauz sai vuonna 1955. Nykyään siellä on kaivostoimintaa, sähkölaite- ja rakennustarviketeollisuutta.

## Lähteet

### Muut lähteet
* 

## Aiheesta muualla

* Elbrusin piirin sivusto
Blackburn Aircraft

**Blackburn Aircraft Limited** oli brittiläinen lentokonevalmistaja. Yhtiön perusti Robert Blackburn.

Yhtiö toimi nimellä **Blackburn Aeroplane Company** vuonna 1911 ja muutti nimeksi **Blackburn Aeroplane and Motor Company** vuonna 1914. 

Vuonna 1959 osana yhtiön uudelleen järjestelyjä moottoriosasto eriytettiin tytäryhtiöksi **Blackburn Engines**, jonka Bristol Siddeley hankki vuonna 1961.

Yhtiö sulautui Hawker Siddeley -yhtiöön vuonna 1960 ja lakkasi olemasta vuonna 1963. Suuri osa yhtiön toiminnasta keskittyi Broughiin Yorkshireen, jonne rakennettiin tehdas vuonna 1916.

## Lentokoneet

*First Blackburn Monoplane syyskuu 1909 tuhoutunut 1910 1 kappale
*Second Blackburn Monoplane heinäkuu 1910 tuhoutui ensilennolla 1 kappale
*Blackburn Mercury (I, II ja III) yhteensä 9 kappaletta
*Blackburn Type E 2 kappaletta
*Blackburn Single-Seat Monoplane 1 kappale
*Blackburn Type I 4 kappaletta
*Blackburn Type L 1 kappale
*Blackburn T.B. 9 kappaletta
*Blackburn Triplane 5 kappaletta
*Blackburn White Falcon 1915 1 kappale
*Blackburn G.P. 2 kappaletta
*Blackburn R.T.1 Kangaroo 20 kappaletta
*Blackburn N.1B ei valmistettu loppuun
*Blackburn Blackburd 3 kappaletta
*Blackburn Sidecar 1 kappale
*Blackburn T.1 Swift 8 kappaletta
*Blackburn T.2 Dart 
*Blackburn R.1 Blackburn
*Blackburn Pellet 1 kappale
*Blackburn T.3 Velos 16 kappaletta Kreikan laivasto 1 markkinointitarkoitukseen
*Blackburn T.4 Cubaroo 2 kappaletta
*Blackburn L.1 Bluebird I 1 kappale
*Blackburn R.B.1 Iris 10 kappaletta
*Blackburn R.2 Airedale 2 kappaletta
*Blackburn T.5 Ripon
*Blackburn T.R.1 Sprat 1 kappale
*Blackburn F.1 Turcock 1 kappale
*Blackburn 2F.1 Nautilus 1 kappale
*Blackburn B.T.1 Beagle 1 kappale
*Blackburn L.1A Bluebird II 13 kappaletta 
*Blackburn L.1B Bluebird III 7 kappaletta
*Blackburn F.2 Lincock (Italiassa Piaggio P11) 8 kappaletta
*Blackburn R.B.3 Sydney 1 kappale
*Blackburn C.B.2 Nile 1 kappale
*Blackburn L.1C Bluebird IV
*Blackburn T.7B (tai Japanin laivastossa 3MR4)
*Blackburn C.A.15C 2 kappaletta
*Blackburn F.3 (tai F.7/30) 1 kappale
*Blackburn R.B.3A Perth 4 kappaletta
*Blackburn B-1 Segrave (Piaggio P12) 6 kappaletta
*Blackburn B-2 42 kappaletta
*Blackburn B-3 2 kappaletta
*Blackburn B-5 Baffin
*Blackburn B-6 Shark
*Blackburn B-7 1 kappale
*Blackburn B-9 (tai H.S.T.10) 1 kappale
*Blackburn B-20 1 kappale
*Blackburn B-24 Skua
*Blackburn B-25 Roc
*Blackburn B-26 Botha I
*Blackburn B-37 Firebrand
*Blackburn B-48 3 kappaletta
*Blackburn B-54 (Y.A.5) 3 kappaletta
*Blackburn B-101 Beverley
*Blackburn B-103 Buccaneer

## Moottorit
### Mäntämoottorit
*Blackburn Cirrus Bombardier
*Blackburn Cirrus Minor
*Blackburn Cirrus Major
*Blackburn Cirrus Midget

### Kaasuturbiinit (Turbomecan kanssa)
*Blackburn-Turbomeca Artouste
*Blackburn-Turbomeca Palas
*Blackburn-Turbomeca Palouste
*Blackburn-Turbomeca A.129

## Lähteet
*

### Viitteet
Korać cup

**Korać cup** oli FIBA:n vuosina 1971–2002 järjestämä vuosittain pelattu kansainvälinen koripallosarja. Sarja oli kolmanneksi korkein Euroopan cupin ja Cup-voittajien cupin jälkeen. Sarjan pelaaminen ajoitettiin kaudella 1971–1972, jolloin sarjan voitti Lokomotiva Zagreb. Uusi sarja nimettiin Radivoj Koraćin mukaan.

Sarjaa pelattiin viimeistä kertaa kaudella 2001–2002, jolloin kauden voitti SLUC Nancy. Kauden 2001–2002 jälkeen sarja yhdistettiin Saporta cupin kanssa ULEB Eurocupiksi.

Eniten mestaruuksia voitti Pallacanestro Cantù, joka voitti mestaruuden neljästi. Kolme voittoa saivat KK Partizan ja CSP Limoges.

## Loppuottelut

## Lähteet
GJ 1002

**GJ 1002** on punainen kääpiötähti Valaskalan tähdistössä 15 valovuoden päässä Maasta. Sitä ei voi nähdä paljain silmin.
A2 Ethniki

**A2 Ethniki** on Kreikan toiseksi korkein koripallosarja. Sarja aloitettiin nykyisellä sarjajärjestelmällä kaudella 1986-1987. Kauden päätteeksi kaksi parasta joukkuetta nousee A1 Ethnikiin ja kaksi viimeistä joukkuetta A2 Ethnikistä putoaa B Ethnikiin.

Eniten mestaruuksia ovat voittaneet Sporting BC sekä Papagou BC, jotka ovat voittaneet sarjan kolmesti.

## Joukkueet 2011-2012

## Aiheesta muualla
*Virallinen kotisivu
Luettelo Arizonan piirikunnista

Yhdysvaltain **[[Arizona]]n osavaltio** koostuu 15 piirikunnasta. Kaikki piirikunnat La Pazin piirikuntaa lukuun ottamatta (perustettu 1983) luotiin ennen kuin Arizonasta tuli osavaltio vuonna 1912. Piirikuntien nimistä monet ovat peräisin vanhojen paikallisten intiaaniheimojen nimistöstä.

## Hallinto ja tehtävät
Arizonassa noudatetaan osittain ns. Dillonin sääntöä eli piirikunnilla ei lähtökohtaisesti ole oikeutta hoitaa sellaisia tehtäviä, joihin osavaltion lainsäädäntöelin ei ole erikseen antanut lupaa. Piirikunnilla ei myöskään lähtökohtaisesti ole omia perustamiskirjojaan. Mikäli piirikunnassa on yli 500 000 asukasta, se voi kirjoittaa itselleen perustamiskirjan. Toistaiseksi tämä koskee vain Maricopan ja Piman piirikuntia, jotka eivät ole tehneet näin. Piirikuntien valtuustojen koko on 3–5 henkilöä väkiluvusta riippuen.

Piirikunnat jakautuvat edelleen kuntiin, joita on yhteensä 91.

Piirikuntien lakisääteisiin tehtäviin kuuluvat mm. jätehuollon järjestäminen, ylläpitää terveydenhuoltoyksiköitä sekä suunnitella piirikunnan kasvuun tähtäävää toimintaa. Piirikunnat voivat halutessaan ylläpitää kirjastoja. Kaupallisten kaapelitelevisiokanavien omistaminen on kielletty.

## Luettelo piirikunnista

## Lähteet
Fågelsta

**Fågelsta** on taajama Motalan kunnassa Itä-Götanmaan läänissä Ruotsissa. Vuonna 2010 Fågelstassa oli 287 asukasta.

Fågelstasta on matkaa linnuntietä Götalaan kilometri, Övre Götalaan 1&nbsp;km, Nedre Götalaan 2,1&nbsp;km, Risbergaan 2,7&nbsp;km, Tranbergaan 2,7&nbsp;km, Fivelstadiin 2,9&nbsp;km, Vinbergaan 2,9&nbsp;km, Lårstadiin 3,8&nbsp;km, Nyckelbyhyn 3,8&nbsp;km, Skänningeen 5,9&nbsp;km, Vinnerstadiin 7,7&nbsp;km, Hagebyhyn 8,4&nbsp;km ja Motalan taajamaan 9&nbsp;km.

Fågelstan läpi on aikoinaan kulkenut kapearaiteinen rautatie. Nykyisin jäljellä on enää 9,6 kilometrin pituinen osuus Fågelstasta Vadstenan taajamaan. Fågelstan rautatieaseman asemarakennus purettiin vuonna 1981.

## Väestönkehitys

## Lähteet
81 Ceti

**81 Ceti** on G-tyypin jättiläistähti, joka sijaitsee Valaskalan tähdistössä noin 320 valovuoden päässä Maasta. Siltä löydettiin heinäkuussa 2008 eksoplaneetta, joka on 5,3 kertaa Jupiterin massainen kaasujättiläinen.

## Lähteet

## Aiheesta muualla
*81 Cet Simbad-tietokannassa
Karatšajevsk

**Karatšajevsk** (, ) on kaupunki Karatšai-Tšerkessiassa Venäjällä. Se sijaitsee Kaukasusvuorten pohjoisrinteellä Kubanjoen varrella 60 kilometriä Tšerkesskistä lounaaseen. Kaupunki on Karatšajevskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 20&nbsp;300 henkeä (vuonna 2013).

Kaupunki on perustettu vuonna 1929. Vuoteen 1944 saakka sen nimenä oli Anastas Mikojanin mukaan *Mikojan-Šahar*. Karatšaiden karkotuksen jälkeen vuonna 1944 se liitettiin Georgiaan nimellä *Kluhori*. Vuonna 1957 kaupungin nimeksi tuli *Karatšajevsk* ja se liitettiin jälleen Venäjään.

Nykyään kaupungissa on mm. elintarvike-, kone- ja rakennustarviketeollisuutta. Sen lähellä on useita vanhoja rakennustaiteellisia muistomerkkejä: Šoanan ja Sentan kirkot 900-luvulta, 700–900-lukujen muinaislinna Humarassa ym.

## Lähteet
* 

## Aiheesta muualla

* Karatšajevskin kaupungin sivusto
Minä ja ministeri

**Minä ja ministeri** on vuonna 1934 valmistunut suomalainen komediaelokuva, jonka on ohjannut Risto Orko apulaisohjaajanaan Topo Leistelä. Elokuva perustuu Leistelän näytelmään *Kotityranni* vuodelta 1934 ja hänen salanimellä Pierre Gaston Durac kirjoittamaansa näytelmään *Piika jonkas minulle annoit* (1926).

Valjuksi ja kankeaksi komediaksi luonnehdittu elokuva on Orkon esikoisohjaus. Kriitikon mukaan parasta elokuvassa on eräät miljööt ja musiikkijaksot. Elokuvan ensi-ilta oli 18. maaliskuuta 1934 Kino-Palatsissa Helsingissä.

## Juoni
Ulkoministeriön vastanainut virkamies Raimo Vehari (Joel Rinne) ja hänen vaimonsa Marja (Maire Suvi) etsivät lehti-ilmoituksella taloustöihin ja ruoanlaittoon perehtynyttä kotiapulaista. Paikan ottaa Veharin esimiehen ministeri Hirvimaan (Uuno Laakso) täti Priskilla Paukkaja (Hertta Leistén), joka alkaa tarmokkaasti järjestellä nuorenparin asioita. Priskilla alkaa myös hankkia Raimolle ylennystä uhaten paljastaa salaisen suhteen, joka ministerillä on tanssijatar Virvan (Birgit Kronström) kanssa.

## Näyttelijät

## Lähteet
Luisinho

**Luís Trochillo** (7. maaliskuuta 1930 São Paulo, Brasilia – 17. tammikuuta 1998)  oli brasilialainen jalkapalloilija, joka tunnetaan parhaiten nimellä *Luisinho* tai *Pequeno Polegar*. Luisinho oli pelipaikaltaan hyökkääjä ja hän pelasi lähes koko uransa Corinthiaksen riveissä. Hän voitti kolmesti Campeonato Paulistan.
Get Down (You’re the One for Me)

**"Get Down (You’re the One for Me)"** on Backstreet Boys -poikabändin kolmas single, heidän kansainväliseltä debyyttialbumiltaan. Myöhemmin bändin Yhdysvaltojen debyyttialbumi sisälsi myös tämän kappaleen. Joissain maissa "Get Down" julkaistiin bändin debyyttisinglenä.

Kappale sisältää rap-osion, jossa ensimmäisen säkeen laulaa Smooth T.-ryhmästä Fun Factory ja toisen osan laulaa A.J. McLean. Kun kappaletta esitettiin livenä Smooth T. liittyi bändiin muutamissa tilaisuuksissa. Ensimmäisen rap-osan säkeistö, joka levytettiin ja jota käytettiin Markus Plastik Vocal Remixissä:
::*So get ready - ready for the flavor we are bringin' / It's time I set it off and get your body swingin' / When we're alone, girl, I wanna push up / Can I get it? (yeah!) Everybody throw your hands up.*

## Kappaleet
**Eurooppa**
#"Get Down (You're the One for Me)" (LP painos - ilman rap-osaa) 
#"Get Down (You're the One for Me)" (Dezign Radio I) 
#"Get Down (You're the One for Me)" (CL Vocal Journey Radiopainos) 
#"Get Down (You're the One for Me)" (Markus Plastik Vocal Radio versio) 
#"Get Down (You're the One for Me)" (Dezign Dub Radio versio)

**Englanti**
#"Get Down (You're the One for Me)" (LP painos - ilman rap-osaa) 
#"Get Down (You're the One for Me)" (Dezign Radio II) 
#Backstreet Boys Present 

**Täydellinen Remix pakkaus**
#"Get Down (You're the One for Me)" (Smokin' Beats Club Mix)
#"Get Down (You're the One for Me)" (Blue Haired Beats)
#"Get Down (You're the One for Me)" (Smokin' Beats Dub) 
#"Get Down (You're the One for Me)" (DEZIGN Dub) 

**Remix-painos (vinyyli)**
#"Get Down" (C.L. Vocal Journey) 
#"Get Down" (Markus Plastic Vocal Mix) 
#"Get Down" (Edge Factor Dub) 
#"Get Down" (LP Edit [No Rap]) 
#"Get Down" (DEZIGN 12") 
#"Get Down" (DEZIGN Dub) 

## Musiikkivideo
Musiikkivideossa bändi laulaa ja tanssii valaistun puolikkaan discopallon päällä toisen discopallon sisällä erillisillä. Rap-osan aikana Smooth T. ilmestyy leijumaan yläpuolelle. Videon ohjasi Alan Calzatti ja se filmattiin huhtikuussa 1996.

## Listasijoitukset
Joseph Mahmoud

**Joseph Mahmoud** (s. 13. joulukuuta 1955 Safi, Marokko) on ranskalainen yleisurheilija. Hän piti 3&nbsp;000 metrin estejuoksun Euroopan-ennätystä nimissään 18 vuoden ajan.

Mahmoud saavutti uransa ainoan arvokisamitalin Los Angelesin 1984 olympialaisissa sijoittumalla estejuoksussa hopealle ajalla 8.13,31. Helsingin MM-kilpailuissa 1983 hän sijoittui neljänneksi ajalla 8.18,32, Stuttgartin EM-kilpailuissa 1986 kuudenneksi ajalla 8.20,25 sekä Tokion MM-kilpailuissa 1991 kymmenenneksi ajalla 8.37,09. Splitin EM-kilpailuissa 1990 hän keskeytti loppukilpailussa, Barcelonan 1992 olympialaisissa hän karsiutui välierissä ja Ateenan EM-kilpailuissa 1982 hän karsiutui alkuerissä. Maastojuoksun MM-kilpailuissa hän sijoittui 130:nneksi vuonna 1990.

Mahmoud paransi 3&nbsp;000 metrin estejuoksussa viidesti Ranskan ennätystä. Elokuussa 1982 hän juoksi Berliinissä ajan 8.20,54 alittaen noin kolmella sekunnilla Gérard Buchheitin lähes yhdeksän vuotta vanhan ennätyksen. Helsingin MM-kilpailuissa 1983 hän paransi ennätystä runsaalla kahdella sekunnilla ja elokuun 1983 lopulla Koblenzissa hän juoksi uuden ennätyksen 8.15,59. Los Angelesin 1984 olympialaisissa hän paransi ennätystä 2,28 sekunnin verran. Kaksi viikkoa olympiafinaalin jälkeen Brysselissä hän juoksi Euroopan ennätyksen 8.07,62. Tämä säilyi Euroopan ennätyksenä vuoteen 2002 kunnes Simon Vroemen juoksi matkan nopeammin. Ranskan ennätyksen Mahmoudilta vei Bouabdellah Tahri vuonna 2003.

Mahmoud voitti 3&nbsp;000 metrin estejuoksussa Ranskan mestaruuden vuosina 1980–1985, 1989 ja 1992. Seuratasolla hän edusti CMS Marignanea. Hän on pituudeltaan 174-senttinen ja painoi aktiivivuosinaan 65 kiloa.

## Henkilökohtaiset ennätykset

* 3&nbsp;000 metrin esteet: 8.07,62 (1984)
* 1&nbsp;500 metriä: 3.38,39 (1984)
* 3&nbsp;000 metriä: 7.45,26 (1985)
* 5&nbsp;000 metriä: 13.48,19 (1984)

## Lähteet
*